На основу члана члана 11. и 22. став 4. Покрајинске скупштинске одлуке о буџету АП Војводине за 2021. годину („Сл.лист АПВ“, број 66/20, 27/21-ребаланс и 38/21-ребаланс), члана 38. став 4. Закона о удружењима („Службени гласник РС”, бр. 51/2009 и 99/2011 – др. закони и 44/2018 - др. закон), Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“, бр. 16/2018) и Правилникa о спровођењу конкурса које расписује покрајински секретаријат за пољопривреду, водопривреду и шумарство, **Покрајински секретар за пољопривреду, водопривреду и шумарство** расписује

**К О Н К У Р С**

**за доделу бесповратних финансијских средстава за реализацију активности удружења грађана са територије АП Војводине у чијем су делокругу пољопривредна активност и рурални развој**

1. **ЦИЉ И ПРЕДМЕТ КОНКУРСА**

Циљ конкурса јесте подршка раду удружења грађана са територије АПВ у чијем су делокругу пољопривредна активност и рурални развој, осим удружења грађана која се баве сточарском производњом.

 Предмет конкурса јесте додела бесповратних средстава за **реализацију образовних активности у домену дигитализације у пољопривреди (организација конференција на тему дигитализације у пољопривреди, организација семинара на тему коришћења савремених система у пољопривреди, едукација пољопривредника у примени савремених агродронова у пољопривредној производњи).**

 Средства овог конкурса не могу се користити за финансирање трошкова организовања и одржавања локално традиционалних манифестација, као и изложби стоке.

 Конкурс се објављује у „Службеном листу АПВ“, у дневном листу „Дневник“, на званичном сајту Покрајинског секретаријата и порталу е-Управе.

 **2. ВИСИНА И НАМЕНА ПОДСТИЦАЈНИХ СРЕДСТАВА**

Укупан износ бесповратних средстава који се додељује по овом конкурсу је **10.000.000,00** динара.

Бесповратна средстава додељују се у износу до 100%.

Минималан износ бесповратних средстава износи 100.000,00 динара.

Максимални износ бесповратних средстава износи до 1.500.000,00 динара.

Бесповратна средства која се додељују по овом конкурсу намењена су за плаћање:

1. Трошкова комуникација ( коришћења телефона и интернета).
2. Путних трошкова.
3. Трошкова ангажовања лица у предложеним активностима .
4. Трошкова ангажовања преводилаца.
5. Трошкова закупа сале.
6. Трошкова издавања , штампања и дистрибуције часописа.
7. Трошкова штампања рекламног материјала.
8. Трошкова одржавања ТВ емисија.

Приликом разматрања поднетих пријава за остваривање средстава, неће се признавати активности реализованe пре 1. јануара 2021. године.

**Крајњи рок за реализацију горе наведених активности је 31.03.2022. године, имајући у виду епидемиолошку ситуацију у Републици Србији изазвану пандемијом вируса COVID-19 у моменту расписивања Конкурса и доношења Правилника, те примени епидемиолошких мера и ограничења окупљања.**

1. **КОРИСНИЦИ СРЕДСТАВА**

Право на коришћење средстава имају удружења грађана чије је седиште на територији јединице локалне самоуправе из АП Војводине у чијем су делокругу пољопривредна активност и рурални развој, осим удружења грађана која се баве сточарском производњом, а која су уписана у одговарајући регистар Агенције за привредне регистре пре 01.01.2017. године.

Подносилац пријаве има право да на Конкурс поднесе само једну пријаву по више намена.

1. **ПОТРЕБНА ДОКУМЕНТАЦИЈА КОЈОМ СЕ ДОКАЗУЈЕ ИСПУЊЕНОСТ УСЛОВА ЗА УЧЕШЋЕ НА КОНКУРСУ**
2. читко попуњен образац пријаве са обавезним потписом и печатом подносиоца пријаве;
3. читко попуњен образац – „Листа чланова удружења” са обавезним потписом и печатом подносиоца пријаве;
4. фотокопија личне карте одговорног лица;
5. детаљан план активности удружења за 2021. годину са временским оквиром ;
6. детаљан буџет плана активности удружења за 2021. годину;
7. изјаву подносиоца пријаве у ком Регистру и под којим бројем је Удружење регистровано,
8. фотокопија потврде о пореском идентификационом броју;
9. потврда банке о жиро рачуну удружења и фотокопија картона депонованих потписа (за рачун банке);
10. уверење Пореске управе о томе да је подносилац пријаве измирио пореске и друге јавне дажбине закључно са 31.12.2020. године;
11. фотокопија Статута удружења грађана коју је оверила Агенција за привредне регистре;
12. изјава подносиоца пријаве да по истом основу није остварио подстицај од другог даваоца средстава, односно да иста намена средстава није предмет другог поступка коришћења подстицаја;
13. изјава подносиоца пријаве о непостојању сукоба интереса
14. интерни акт о антикорупцијској политици

Покрајински секретаријат задржава право да од подносиоца пријаве затражи додатну документацију.

Подносилац пријаве на образцу изјаве треба да се изјасни о томе да ли ће документацију под тачкама 7 и 9 прибавити сам или је сагласан стим да је прибави Секретаријат, по службеној дужности.

1. **ВРЕМЕНСКИ ОКВИР КОНКУРСА**

 Конкурс је отворен до 22.10.2021. године.

1. **ПОСТУПАК ДОНОШЕЊА ОДЛУКЕ**

Комисија утврђује листу вредновања и рангирања пријављених програма у року који не може бити дужи од 60 дана од дана истека рока за подношење пријава.

Листа вредновања и рангирања објављује се на званичној интернет страници Покрајинског секретаријата и на порталу е-Управе.

Поступак доношења одлуке регулисан је у складу са Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“, бр. 16/2018), а на основу које је донет Правилник о додели бесповратних финансијских средстава за реализацију активности удружења грађана са територије АПВ у чијем су делокругу пољопривредна активност и рурални развој, који је објављен у „Службеном листу АПВ“, на званичном сајту Покрајинског секретаријата и порталу е-Управе.

1. **УСЛОВИ КОРИШЋЕЊА СРЕДСТАВА**
* средства за подршку удружењима грађана по овом конкурсу, додељују се бесповратно;
* средства опредељена за ову намену могу бити додељена за активности предвиђене за 2021.годину, с тим да се рок за реализацију до 31.03.2022. године имајући у виду епидемиолошку ситуацију у Републици Србији изазвану пандемијом вируса COVID-19 у моменту расписивања Конкурса, те примени епидемиолошких мера и ограничења окупљања;

- подносилац може поднети само једну пријаву по више намена;

 - средства намењена за трошкове горива настале коршћењем сопственог возила или возила удружења грађана ограничавају се до 10.000 динара (правдање средстава је приложен путни налог и рачун за купљено гориво) такође, трошкови дневница настали током путовања неће се признавати.

 - рок за реализацију активности јесте 31.03.2022. године;

* корисник средстава је дужан да правда утрошак средства достављањем финансијског извештаја ( оргинал фактура, оверен извода банке да су фактуре плаћене, оверен извода банке да је дигнута готовина непосредно пред плаћање рачуна, фискалних рачуна, оверених уговора, уговора о радном ангажовању, и других конкретне доказе о наменском трошењу новца) и наративног извештаја ;
* пријаве удружења која су користила подстицајна средства овог Секретаријата или Министарства пољопривреде, шумарства и водопривреде, а нису оправдала наменско и законито коришћење тих средстава – неће се разматрати.
* плаћања путем компензације и цесије неће бити призната;
* Пријаве које су поднела лица која немају право да учествују на Конкурсу, које су поднете након истека рока који је прописан Конкурсом, које су поднете за инвестиције које нису предмет Конкурса неће се разматрати и биће одбачене;
* бесповратна средства исплаћиваће се у складу с приливом средстава у буџет АП Војводине;

**9. НАЧИН ДОСТАВЉАЊА ПРИЈАВА**

Пријаве с траженом документацијом доставити ПОШТОМ НА АДРЕСУ:

**Покрајински секретаријат за пољопривреду, водопривреду и шумарство**

**Булевар Михајла Пупина 16**

**21000 Нови Сад с назнаком**

„ КОНКУРС ЗА ДОДЕЛУ ЗА ДОДЕЛУ БЕСПОВРАТНИХ ФИНАНСИЈСКИХ СРЕДСТАВА ЗА РЕАЛИЗАЦИЈУ АКТИВНОСТИ УДРУЖЕЊА ГРАЂАНА СА ТЕРИТОРИЈЕ АП ВОЈВОДИНЕ У ЧИЈЕМ СУ ДЕЛОКРУГУ ПОЉОПРИВРЕДНА АКТИВНОСТ И РУРАЛНИ РАЗВОЈ“или можете доставити лично на писарници покрајинских органа Управе у згради Покрајинске владе АП Војводине, сваког радног дана од 9 до 14 часова.

**10. КОНТАКТ ЗА ДОДАТНЕ ИНФОРМАЦИЈЕ**

* Додатне информације можете добити путем телефона: 021/487- 46-01 од 10 до 14 часова.

**11. ИНФОРМАЦИЈЕ О МОГУЋНОСТИ ПРЕУЗИМАЊА ДОКУМЕНТАЦИЈЕ У ЕЛЕКТРОНСКОЈ ФОРМИ**

 Текст конкурса, образац пријаве, образац листе чланова удружења, образац изјаве и Правилник се могу се преузети са ([*www.psp.vojvodina.gov.rs*](http://www.psp.vojvodina.gov.rs)*).*

**НАПОМЕНА: Све одредбе Уредбе о средствима за подстицање програма или недостајућег дела средстава за финансирање програма од јавног интереса која реализују удружења, а које нису предвиђене конкурсом, примењиваће се у овом Јавном конкурсу.**